Velimir Bujanec
<s>Velimir Bujanec (Varaždin, 1974.), kontroverzni je hrvatski televizijski voditelj.</s>

<s>Biografija 
Velimir Bujanec rođen je u Varaždinu 1974. godine.</s>

<s>Trenutačno je urednik i voditelj televizijske emisije Bujica.</s><s>U Bujici ugostio je brojne poznate osobe, najviše iz svijeta politike, s kojima je raspravljao o raznim temama.</s><s>Bujica se emitira na mnogim lokalnim hrvatskim televizijama, a emitira se i u Sydneyu, u Australiji.</s>

<s>Već dugo godina živi i radi u Zagrebu.</s>

<s>Presude i kontroverze 
U studenom 2013. godine na zagrebačkom Črnomercu uhićen je s gramom kokaina.</s><s>Priznavši njegovu uporabu, prekršajno je kažnjen na Prekršajnom sudu s 1400 kuna kazne.</s><s>Nedugo potom uhićen je zajedno s dvojicom dilera i pritvoren zbog optužbe za dilanje kokaina.</s><s>Prema optužnici, od lipnja do listopada 2013. godine u više navrata je preprodavao drogu te ju je davao prostitutkama u zamjenu za seksualne usluge.</s><s>Nakon što je proveo mjesec dana u pritvoru, na sudu je priznao kaznena djela, nagodio se s tužiteljstvom te je u veljači 2014. godine pravomoćno osuđen na deset mjeseci zatvora i na tri godine uvjetno, u što mu je bilo uračunato vrijeme provedeno u Remetincu.</s>

<s>U lipnju 2017. godine u građanskoj parnici na osječkom Županijskom sudu nepravomoćno je osuđen za klevetu i uvrede bivšeg ministra unutarnjih poslova Ranka Ostojića u svojoj emisiji te je kažnjen novčano s 45 dnevnih dohodaka, odnosno 22.500 kuna, kao i na plaćanje sudskih troškova.</s><s>Sud je utvrdio da je "nedvojbeno riječ o kleveti, jer je svjesno iznio neistinu."</s>

<s>Izvori</s>

<s>Hrvatski TV-voditelji
Biografije, Varaždin
Kriminalci</s>

